jkorsvik/nowiki_second_scrape_merged huggingface dataset:
Norman Bethune

Henry Norman Bethune (født 3. mars 1890 i Gravenhurst i Ontario i Canada, død 12. november 1939 i Huangshikou i Hebei-provinsen i Kina) var en kanadisk lege og internasjonalist som var førende i operativ behandling av tuberkulose, og som virket som kirurg under den spanske borgerkrig (1936–1937) og etterpå i Republikken Kina (1938–1939) i kommunistkontrollerte områder. Hans kinesiske navn var 白求恩 (pinyin: Bái Qiúēn).


== Liv og virke ==
Etter mange års virke i hjemlandet som lungekirurg bestemte Bethune seg for å gi sin støtte til den annen spanske republikks kamp mot generalissimus Francos kuppregime.


=== Lege i Spania ===
I Spania satte han i gang oppbyggingen av er blodoverføringstjeneste for frontområdet. Slikt utstyr i de frontnære områder var noe nytt for militær sanitetstjeneste. Lignende sanitetsgrupper ble senere vanlige, særlig etter Koreakrigen (og som amerikanerne frem til 1997 kalte Mobile Army Surgical Hospital, M.A.S.H.). 
Bethunes arbeid førte til lignende innovasjoner på blodtransportens område.Den 6. juni 1937 forlot Bethune Spania og ankom den 18. juni Montréal i Canada. De følgende syv månedene var han med på en solidaritetskampanje for den spanske annen republikk og reiste rundt i Canada og USA. 
Uroet av nyhetene om Japans intensiverte angrep på kinesisk territorium bestemte han seg for å bistå kinesiske, kommunistiske stridskrefter, reiste av sted og kom frem til dem mot slutten av februar 1938.


=== Lege i Kina ===

Den kinesiske sanitetstjeneste var i enda dårligere forfatning enn den spanske hadde vært i. Det manglet utstyr og fagfolk. De sårede fikk ikke behandling, men måtte ofte fraktes i dagevis bak fronten før de fikk legehjelp. 
Bethune begynte med reorganiseringen av saniteten. Etter hvert fikk han i stand mobile kirurgiske feltlasaretter. Det var ytterst vanskelig å få til et system for blodtransport, noe som blant annet skyldtes blokader. Under en operasjon pådro han seg en snittskade og ble blodforgiftet. Som følge av den døde han den 12. november 1939 i Huangshikou (黄石口乡) i kommunen Tang (唐县) i prefekturet Baoding i provinsen Hebei.


== Ettermæle ==
Hans arbeid og utrettelige innsats i Kina gjorde dypt inntrykk også på Mao Zedong, som senere skrev essayet Til minne om Norman Bethune  (紀念白求恩,  Jinian Bai Qiu'en), som handlet om Bethunes tid i Kina. Mao skrev innledningsvis: «Som uselvisk internasjonalist er Doktor Bethune et forbilde for alle mennesker».

		
		
		


== Referanser ==


== Litteratur ==
Ted Allan, Sydney Gordon, Arzt auf drei Kontinenten, Verlag Volk u. Welt, 1954, ISBN B-0000-BFRC-T
tyskspråklig kort biografi
Bethune Memorial House National Historic Site
Poster


== Eksterne lenker ==
(en) Norman Bethune – kategori av bilder, video eller lyd på Commons 
(en) Norman Bethune – galleri av bilder, video eller lyd på Commons
Pu Songling

Pu Songling  (kinesisk: 蒲松齡, pinyin Pú Sōnglíng, W.-G.: P'u Sung-ling; født 5. juni 1640 i Zichuan i Zibo i Shandong i Kina, død 25. februar 1715) var en kinesisk forfatter av mongolsk avstamning. 
Pu Songling var mandarin med xiucai-eksamen. Forsøk på å ta høyere mandarineksamener slo feil. Han var sekretær for en lokal magistrat, og dessuten sekretær for en venn som var pensjonert magistrat.
Han er best kjent for sin novellesamling Liaozhai zhiyi. Den er en blanding av historier og legender, i chuanqi (fortelling)|]tradisjonen som hadde sine røtter i Tangdynastiets tid. De fleste har en basis i sannheten, selv om alver blandes med mennesker, mange av dem historiske. En fullstendig oversettelse til engelsk kom i 1908 (Strange Stories from a Chinese Studio oversatt av Herbert Giles), og en delvis oversettelse i 1979 (The Death of Woman Wong) ser. 
Hans hjem er blitt gjort til museum. Det ligger i utkanten av Zibo, bevart i den stil som var vanlig i området i Qing-dynastiets tidlige år.


== Referanser ==


== Litteratur ==
Chun-shu, Chang, and Shelley Hsueh-lun Chang (1998) Redefining History: Ghosts, Spirits, and Human Society in P'u Sung-ling's World, 1640-1715. Ann Arbor: University of Michigan Press. ISBN 0-472-10822-0
Judith T. Zeitlin (1993). Historian of the Strange : Pu Songling and the Chinese Classical Tale. Stanford, Calif.: Stanford University Press,  xii, 332p. ISBN 0-8047-2085-1.
Helwig Schmidt-Glintzer: Geschichte der chinesischen Literatur. Die 3000jährige Entwicklung der poetischen, erzählenden und philosophisch-religiösen Literatur Chinas von den Anfängen bis zur Gegenwart. Wissenschaftliche Buchgesellschaft, Darmstadt 1990, ISBN 3-534-11417-5 (2. Auflage. Beck, München 1999, ISBN 3-406-45337-6).
Nanjing Lu

Nanjing Lu (kinesisk: 南京路; pinyin: Nánjīng lù, shanghainesisk: [nø²³ʨin⁵³lu²³]) er Shanghais mest prominente handlegate og en av verdens travleste. Gaten fikk tidlig sitt preg som handlegate; her lå berømte varemagasiner som Sincere Department Store og Wing On (fra 1918, nasjonalisert i 1949).
Nanjinggaten («lu» = gate) løper i vest-øst-retning i den østlige delen av Puxi i Shanghai. Gatens østlige del (tradisjonell kinesisk: 南京東路, forenklet kinesisk: 南京东路, pinyin: Nánjīng dōng lù, opprinnelig kalt Park Lane og deretter Nanking Road) ligger i Huangpu-distriktet og går fra The Bund vestover til Folkets plass. Gatens vestlige del (kinesisk: 南京西路, pinyin: Nánjīng xī lù, tidligere engelsk navn: Bubbling Well Road) fortsetter fra Folkets plass og går inn i Jing'an-distriktet, en bydel kjent for sine høye tetthet av forretninger og kjøpesentra for luksus- og merkevarer i absolutt øverste prisklasse, og de fleste av disse ligger langs Nanjinggaten. 
Nanjinggaten er verdens lengste handlegate med rundt seks kilometers lengde, og besøkes av over én million kunder hver dag (2007).  
Gatens østlige del er i dag fotgjengersone etter ombygging og har etter dette utviklet et visst preg av turistfelle og har tatt over fra The Bund som arnested for lommetyver og svindlere av ymse kategorier.


== Administrativ tilhørighet ==
Nanjinggaten tilhører to subdistrikter:

Nanjing Xilu (南京西路街道) i bydistriktet Jing'an (vestre del av gaten)
Nanjing Donglu (南京东路街道) i bydistriktet Huangpu (østre del av gaten)


== Referanser ==
Embassy Row

Embassy Row er det uformelle navnet på et område av Washington, D.C. med et høyt antall av byens ambassader.  Washingtons Embassy Row ligger langs Massachusetts Avenue og dens sidegater mellom  Thomas Circle og Ward Circle, skjønt det fleste av ambassadene ligger i sektoren mellom Scott Circle og Wisconsin Avenue.
Også Den norske ambassade i Washington ligger i Embassy Row ved Massachusetts Avenue, ved siden av Pavestolens apostoliske nuntiatur og tvers ovenfor adkomstveien til United States Naval Observatory med den amerikanske visepresidentens residens.
Området ble Washingtons fremste ambassadeområde allerede før 1900. Området var allerede preget av sine mange herskapshus der byens sosiale og politiske elite bodde. Segmentet mellom  Scott Circle og Sheridan Circle fikk tilnavnet Millionaires' Row.
Den første ambassaden i Embassy Row var den britiske ambassade, rett nedenfor United States Naval Observatory. 
Massachusetts Avenue begynte å miste sin eliteglans i 1920-årene, og under depresjonen foralt noen av nabolagene øst for Scott Circle. Mange lokale rikfolk solgte da unna for å flytte til de nye toppområdet for eliten, 6th Street NW. Men mange av de storslagne ambassadene i området ble bygget etter annen verdenskrig; det ble ansett som nasjonal prestisje å ha en staselig ambassade til supermakten USA. De relativt billige store herregårdene i området var ofte svært egnede, og noen land nøyde seg med slike bygg, eventuelt med et påbygg bakenfor. 


== Stater representert på Embassy Row (2008) ==
Alle de nevnte lands ambassader ligger til Massachusetts Avenue, unntatt der en sidegate er oppgitt. 

Mange andre ambassader ligger i to tilgrensende nabolag. 
Mange ligger særlig langs eller tett ved New Hampshire Avenue NW (nord for of Dupont Circle) Her er ambassadene for Argentina,  Botswana,  Eritrea, Grenada, Hviterussland, Jamaica, Den demokratiske republikken Kongo, Namibia, Nicaragua, Rwanda, Slovenia og Zimbabwe; ambassadene til Saudi-Arabia og Qatar er også ved New Hampshire, men legger sør, ved Watergatekomplekset.
International Drive NW, nord for Observatory Hill i Cleveland Park, er den andre tilgrensende diplomatenklaven med legasjonene for Antigua og Barbuda, Bangladesh, Bahrain, Brunei Darussalam, Egypt, Etiopia, Ghana, Israel, Jordan, Malaysia, Nigeria, Singapore, Slovakia, Swaziland og Østerrike. Folkerepublikken Kina bygger (2007) sin nye ambassader i dette området.
I tillegg er det mange ambassader to til tre kvartaler fra Massachusetts Avenue i tverrgatene. 
Ambassader er dessuten i andre deler av Washington, ofte tett ved hverandre.


== Eksterne lenker ==
Liste: Addresses of foreign embassies and consulates in the U.S.
Washington Embassy Row tour on embassy.org
Senecaene

Senecaene er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Senecaene var blant de fem (senere seks) irokesiske indianerstammer som sammen utgjorde irokeserføderasjonen som ble dannet i 1142.
Senecaene var de vestligste i føderasjonen. De kalte seg selv Onodowohgah, «åskammens folk».  
Katolsk- og franskorienterte deler av senecaene brøt etterhvert ut, trakk vestover og inn i den nåværende delstaten Ohio, og ble, sammen med andre stammegrupper,  kjent under navnet mingoer, skjønt dem med sterkest seneca-identitet gjerne ble kalt ohiosenecaer.

Seneca Nation of Indians hadde per 1. mars 2008 7526 medlemmer. Det fullstendige antallet seneca-indianere er om lag tolv tusen, de fleste på indianerreservater vest i delstaten New York. Andre bor i Oklahoma eller i nærheten av Brantford i Ontario. Om lag femti personer taler seneca flytende.


== Eksterne lenker ==
Artikkelen har ingen egenskaper for offisielle lenker i Wikidata
Liste over ordførere i Sørum

Sørum har siden middelalderen stått oppført som administrativ enhet. Ved innføringen av kommunalt selvstyre i 1837 ble Sørum formannskapsdistrikt, med utgangspunkt i sognene Sørum og Frogner. Gjennom årene har det vært gjennomført flere grensejusteringer, med innlemmelsen av Blaker gjennom kommunesammenslåingen i 1962 som den største. Sørum kommune opphørte med virkning fra 1. januar 2020 gjennom kommunesammenslåingen med Skedsmo og Fet til Lillestrøm kommune.
Her følger en liste over tidligere ordførere. 
De med spørsmålstegn er det knyttet usikerhet til partitilhørigheten.


== Kilder ==
Sørum kommune
Sue Grafton

Sue Taylor Grafton (født 24. april 1940 i Louisville i Kentucky i USA, død 28. desember 2017 i Santa Barbara i California) var en amerikansk krimforfatter.  
Grafton skrev manus for TV og dramatiserte to Agatha Christie-bøker før hun begynte å gi ut sine egne kriminalromaner. Hennes bestselgende «alfabetserie» med Kinsey Millhone i hovedrollen er utgitt på 26 språk, i 28 land. Hun døde før alfabetet var fullført; bare bokstaven Z sto igjen. Bøkenes handling er lagt til den oppdiktede byen Santa Teresa, basert på forfatterens bosted Santa Barbara. Navnet ble opprinnelig skapt av, og er av Grafton valgt som en tributt til, krimforfatteren Ross Macdonald (1915–1983) – også bosatt i Santa Barbara.
I 2008 ble Sue Grafton hedret med britiske Crime Writers' Associations høyeste utmerkelse, The Cartier Diamond Dagger, for et livslangt forfatterskap av særlig høy kvalitet. I 2009 mottok hun Mystery Writers of Americas høyeste utmerkelse for viktige bidrag til sjangeren over lengre tid samt en stor produksjon av vedvarende høy kvalitet, The Grand Master Award.


== Bibliografi ==
Tidlige romaner Keziah Dane (1967)
The Lolly Madonna War (1969)AlfabetserienOgså utgittKinsey and Me (1992) – en samling av noveller om Kinsey Millhone og Sue Graftons mor.


== Priser og utmerkelser ==
Christopher Award 1979, for Walking Through the Fire (TV-manus)
The Anthony Award for Best Novel 1986, for B is for Burglar
The Shamus Award for Best Novel 1986, for B is for Burglar
The Anthony Award for Best Novel 1987, for C is for Corpse
The Macavity Award for Best Short Story 1987, for «The Parker Shotgun»
The Anthony Award for Best Novel 1991, for G is for Gumshoe
The Shamus Award for Best Novel 1991, for G is for Gumshoe
The Maltese Falcon Award (japansk) 1991, for F is for Fugitive
The Shamus Award for Best Novel 1995, for K is for Killer
The Ross Macdonald Literary Award 2004
The Cartier Diamond Dagger 2008
Mystery Writers of America Grand Master Award 2009


== Referanser ==


== Eksterne lenker ==
(en) Offisielt nettsted 
(en) Sue Grafton – kategori av bilder, video eller lyd på Commons —inkluderer:
Kinsey Millhone
Kinsey Millhones biografi
(en) Sue Grafton på Internet Movie Database 
(sv) Sue Grafton i Svensk Filmdatabas 
(en) Sue Grafton på AllMovie 
(en) Sue Grafton hos The Movie Database
Tuva Novotny

Tuva Moa Matilda Karolina Novotny Hedström (født 21. desember 1979 i Stockholm) er en svensk skuespiller og sanger bosatt i København. 


== Biografi ==
Hun debuterte i den svenske såpeoperaen Skilda Världar. I 1997 debuterte hun på film i filmen Tic Tac. I 2003 medvirket hun i den danske filmen Midsommer, og har siden det medvirket i flere danske filmer. I 2004 ble hun utnevnt av prins Joachim av Danmark til H.C. Andersen-ambassadør for å feire forfatterens 200-årsdag i 2005. Sommeren 2006 var hun med på radioprogrammet Sommar på Sveriges Radios P1. Hun ble kåret til beste kvinnelige skuespiller under Gullruten 2011 for rollen som Eva Holstad i den norske TV-serien Dag.
I 2018 debuterte hun som regissør med filmen Blindsone som hun også hadde skrevet manus til. Filmen vant en rekke norske og internasjonale priser, blant annet New Talent Grand PIX under CPH PIX i København, kritikerprisen under Filmfestivalen i Gøteborg og Filmkritikerprisen for 2019 Under Kanonprisen 2018 fikk filmen fem priser, deriblant to priser til Novotny for regi og manus.Novotnys mor er den svenske kunstneren Barbro Hedström. Hun har delvis tsjekkisk opprinnelse, med far fra Praha, og hun kan snakke tsjekkisk. Hun er også kjent for å kunne snakke tilnærmet feilfri norsk, noe hun har benyttet seg av i flere av sine roller.


== Filmografi ==


=== Filmer ===
Filmene er angitt med originaltitler.

Tic Tac (1997)
Sleepwalker (2000)
Naken (2000)
Jalla! Jalla! (2000)
Den osynlige (2002)
Midtsommer  (2003)
Smala Sussie (2003)
Kommer du med mig då (2003)
Gustaf (2004)
Stratosphere Girl (2004)
Dag och natt (2004)
Fyra veckor i juni (2005)
Bang bang orangutang (2005)
Stoned (2005)
No. 2 (2006)
Små mirakel och stora (2006)
Possession (2009)
Den Sorte Madonna (2007)
Bryllupsfotografen (2009)
Simon & Malou (2009)
Eat Pray Love (2010)
Sandheden om mænd (2010)
Id:a Identitet Anonym (2011)
Fuck Up (2012)
Mammas pojkar (2012)
Mördaren ljuger inte ensam (2013)
Krigen (2015)
Rosemari (2016)
Kongens nei (2016)
Annihilation (2018)
Blindsone (2018)
The Middle Man (2021)


=== TV ===
Skilda världar (TV-serie, 1996-1999, 2000-2002)
Herr von Hancken (TV-miniserie, 2000)
Norrmalmstorg (TV, 2003)
Dag (TV, 2010)
Nobel – fred for enhver pris (2016)


== Musikkutgivelser ==
Newfound Lover, fra albumet Smala Sussie (2003)


== Referanser ==


== Eksterne lenker ==
(en) Tuva Novotny på Internet Movie Database 
(sv) Tuva Novotny i Svensk Filmdatabas 
(da) Tuva Novotny på Filmdatabasen 
(da) Tuva Novotny på danskefilm.dk 
(da) Tuva Novotny på danskfilmogtv.dk 
(da) Tuva Novotny på Scope 
(fr) Tuva Novotny på Allociné 
(en) Tuva Novotny på AllMovie 
(en) Tuva Novotny hos The Movie Database 
(da) Tuva Novotny hos danskefilmstemmer.dk
Fort Hays State University

Fort Hays State University er et delstatseid universitet i Hays i delstaten Kansas i USA. Det ble grunnlagt 1902 som den vestlige campusen av dagens Emporia State University. Skolen tjente behovene for profesjons- og lærerutdanning for de tidlige settlerne vest i Kansas.
Ved Hays var det 7 403 studenter i 2006, og skolepengene dette året var US$ 3 129 for studenter hjemmehørende i delstaten. Det undervises opp til Mastergradsnivå.
Ved Docking Institute of Public Affairs gis det undervisning og foretas forskning innen profesjonsrelaterte besklutningsstudier som ledelse, offentlig forvaltning, statistikk, meningsmålinger, osv.
Forsyth Library har mye litteratur om det amerikanske vesten, mens Sternberg Museum of Natural History har enorme samlinger med dinosaurer og andre paleontologiske og geologiske samlinger.
12. mai 1997 fullførte Nola Ochs en gradseksamen i historie, som den eldste eksamenskandidaten i verden – 95 år gammel.


== Referanser ==


== Eksterne lenker ==
(en) Offisielt nettsted 
(en) Fort Hays State University – kategori av bilder, video eller lyd på Commons 
Sternberg Museum
Docking Institute
Franci Petek

Franci Petek (født 15. juni 1971 i Lesce) er en tidligere slovensk skihopper som representerte Jugoslavia. Han er den foreløpig siste jugoslaviske verdensmester i hopp, da han vant storbakkerennet under VM 1991 i Val di Fiemme.


== Referanser ==


== Eksterne lenker ==
(en) Franci Petek – Olympedia 
(en) Franci Petek – Sports-Reference (OL-resultater – arkivert) 
(en) Franci Petek – FIS (skihopping)
Thomas Klauser

Thomas Klauser (født 9. juni 1964 i Reit im Winkl) er en tidligere skihopper som først representerte Vest-Tyskland og senere Tyskland.
Klauser ble tysk mester seks ganger – i 1988 vant han i normalbakken, mens han ble storbakkemester i 1980, 1981, 1985, 1986 og 1988. Under OL 1988 i Calgary kom han på fjerdeplass i storbakkerennet. I lagkonkurransen, som stod på det olympiske programmet for første gang, kom det tyske laget på sjetteplass.
Klausers beste VM-resultat var en femteplass i storbakken i 1987 i Oberstdorf. Fra VM i skiflyging har han som beste en sjetteplass fra 1986 i Kulm.
Klauser oppnådde fem pallplasseringer i verdenscupen i løpet av karrieren.


== Referanser ==


== Eksterne lenker ==
(de) Thomas Klauser – Munzinger Sportsarchiv 
(en) Thomas Klauser – Olympedia 
(en) Thomas Klauser – Sports-Reference (OL-resultater – arkivert) 
(en) Thomas Klauser – FIS (skihopping)
Wimbledon stasjon

Wimbledon stasjon er en jernbane- og undergrunnsstasjon i London. Den er en av de vestlige endestasjonene på District-linjen, og betjener også lokal- og regiontog til Sør-London og det sørlige og sørvestlige England. I tillegg er den endeholdeplass for trikkenettet Tramlink.


== Eksterne lenker ==
Wimbledon Chase jernbanestasjon National Rail Enquiries (Engelsk)
Wimbledon Underground Station Transport for London (Engelsk)
Stian Parkstad Johansen

Stian Parkstad Johansen (født 14. mars 1989) er en fotballspiller som spilte for Pors Grenland. Han har tidligere vært i A-stallen til Odd Grenland og Notodden.


== Eksterne lenker ==
(en) Stian Parkstad Johansen – Transfermarkt 
Spillerprofil Odd Grenland
Spillerprofil Pors Grenland
Rettskildeprinsipp

Et rettskildeprinsipp er et prinsipp for rettslig argumentasjon for å klargjøre hva som er gjeldende rett.
Prinsippene sier noe om hvordan man resonnerer (tenker) når man skal ta stilling til et juridisk spørsmål. Prinsippene er retningslinjer som sier noe om hvilke rettskildefaktorer det er tillatt å bruke (relevansspørsmålet), hvordan en rettskildefaktor skal forstås og tolkes (slutningsspørsmålet) og hvilken betydning eller vekt en rettskildefaktoren kan tillegges (vektspørsmålet). Dette innbyrdes vektforholdet mellom rettskildefaktorer varierer bl.a. ut fra hvilket rettsområde det dreier seg om, rettskildefaktorens klarhet og hvilke andre rettskilder som er tilgjengelig. For eksempel er det av avgjørende betydning om det finnes en lovbestemmelse når det er spørsmål om straff, fordi ingen kan straffes uten hjemmel i lov.

Eksempel: Man kan ikke bruke Moselovens regler for å straffe noen i Norge. Den er ikke relevant.
Eksempel: Man kan ikke som saksbehandler i NAV gi en 65-åring alderstrygd når lovteksten sier at man må være fylt 67 år. Lovteksten tillater ikke en slik slutning.
Eksempel: Hvis Høyesterett har tolket en vag lovtekst på en bestemt måte kan du ikke legge mer vekt på dine egne vurderinger av de reelle hensyn selv om du synes det resultatet Høyesterett kom til er urimelig.
Nakajima Ki-27

Nakajima Ki-27 var et japansk en-motors jagerfly.
Ki-27 var ved utbruddet av stillehavskrigen det mest tallrike jagerfly i den japanske hærs flyvåpen. Og selv om flytypen skulle bli redelegert til trening og erstattet av mer moderne jagerfly, var den fremdeles i bruk ved frontlinjene helt frem til slutten av den andre verdenskrig
Ki-27 var et lavvinget monoplan, bygget i metall, utstyrt med en luftavkjølt Nakajima Kotobuki Ha-1b stjernemotor med en ytelse på 710 hk. Bestykningen besto av to 7,7 mm mitraljøser. Flytypen ble produsert i tre hovedvarianter, Ki-27-Ko, -Otsu og -KAI, med bare små forskjeller i seg i mellom.


== Spesifikasjoner ==


== Eksterne lenker ==
Nakajima Ki-27 (Nate)
Brede Halvorsen

Brede Halvorsen (født 10. februar 1958) er en norsk fotballtrener og tidligere fotballspiller. I september 2007 ble han ansatt som trener i Pors Grenland, etter at forgjengeren Lars Borgar Waage ble avsatt på grunn av manglende resultater. Halvorsen hadde da fungert som assistentrener i Pors fra 2005. I 2010 ble Brede Halvorsen trener for Notodden FK, men trakk seg sommeren 2012. 1. januar 2013 ble han igjen trener i Pors.Halvorsen tilbrakte brorparten av sin spillerkarriere i Pors. I perioden 1982–1984 spilte han imidlertid på Moss og ble cupmester for klubben i 1983. Han spilte 17 kamper for det norske U21-landslaget i tillegg til 12 kamper for yngre landslag. Halvorsen spilte dessuten bandy for Pors og fikk en rekke ungdomslandskamper i denne idretten.


== Referanser ==


== Eksterne lenker ==
(en) Brede Halvorsen – Transfermarkt (manager) 
(no) Brede Halvorsen – Norges Fotballforbund
Verdenscupen i hurtigløp på skøyter 2007/08 – Verdenscup 7

Det sjuende stevne i verdenscupen i hurtigløp på skøyter 2007/08 ble avholdt på Ice Rink Pinè i Baselga di Pinè i Italia 2.–3. februar 2008.   


== Sammendrag ==


=== Menn ===


=== Kvinner ===


== Resultater 2. februar, 1. dag ==


=== 5000m menn ===
Distansen ble kansellert i verdenscupen på grunn av værforholdene under arrangeringen av A-gruppens løp, og ble stoppet etter at fire par hadde gått i mål.


=== 1500m kvinner ===


=== Lagtempo kvinner ===


== Resultater 3. februar, 2. dag ==


=== 1500m menn ===


=== Lagtempo menn ===


=== 3000m kvinner ===


== Referanser ==


== Eksterne lenker ==
Norges Skøyteforbunds samleside om verdenscupen i Baselga di Piné
Essent ISU World Cup Baselga di Pine
Jonatan Tollås

Jonatan Tollås Nation (født 1. juli 1990) er en norsk tidligere fotballspiller. Han la opp etter sesongen 2022.Han startet karrieren i Aalesunds FK og ble tatt opp fra juniorstallen 1. juli 2007 på sin 17-årsdag. I 2007 spilte han tolv landskamper for Norge hvorav elleve av disse for G17. Han debuterte for G19 på La Manga i februar 2007.
I perioden 2007–2014 spilte han for AaFK. Der var han med å vinne NM i fotball to ganger som spiller for et AaFK under ledelse av Kjetil Rekdal, i 2009 og 2011.
Den 22. august 2014 ble det klart at Tollås Nation hadde signert en treårskontrakt hos Vålerenga, og gamletreneren Kjetil Rekdal. I forkant av 2020-sesongen ble han utnevnt til kaptein i Vålerenga.


== Referanser ==


== Eksterne lenker ==
(en) Jonatan Tollås – Transfermarkt 
(en) Jonatan Tollås – Soccerbase.com 
(en) Jonatan Tollås – Soccerway 
(no) Jonatan Tollås – Norges Fotballforbund 
(en) Jonatan Tollås – FBref
Richard Schallert

Richard Schallert (født 21. april 1964) er en tidligere østerriksk skihopper. I 1983 ble han nummer fem i VM i skiflyging i Harrachov. Og i 1987 vant bronse med det østerrikske laget som bestod av blant annet Ernst Vettori, Franz Neuländtner og Andreas Felder.
Siden 2006 har han vært trener for det tsjekkiske hopplandslaget.


== Referanser ==


== Eksterne lenker ==
(de) Richard Schallert – Munzinger Sportsarchiv 
(en) Richard Schallert – FIS (skihopping)